Karta di sidadan Maxima Moreno pa Primeru Ministro Ulisses Correia "Es povo sta maguado indignado…"
Karta e kel li :
Rabidantes ambulantes-CLASSE SUFRIDO-MALTRATADO!
Senhor Ulisses, cabo-verdianos poi esperança na nho, vota na nho,ku esperança na dias midjores, mas vários problemas sociais sta dexa es povo maguado indignado, n ka kre pega na tudo, n sta bem pega na um só, que é rabidantes ambulates.
Ponto1:
Nhu sabi kuse ke ser coitado, pobre, sem recurso? kes pessoas que sta ta bendi a redores de cidade, nhu pensa kes sta bendi pamodi mes kre? es sta bendi pamodi es ka tem otu saída! ami djam bendi na rua, n sabi mo ke ka sabi sta dentu sol, ta spera pa alguém djobe pa bo. trabadju ka tem, tchuba ka bem, cau bai ka tem. Mercados ka tem lugar pa poi td es e nunca ka ta tem, nhu sabi pamodi kada dia es ta parce mas e mas, pamodi SOLUSSON KA TEM. bendi e um ato digno, lícito!
Ponto2:
Kriasson de Guarda Municipal nhu repensa es classe desumola, pamodi ataka coitado pamodi sta busca pom pa se fidju ka correto, ka ético, ka moral, o kes tem stado ta fase na odju de populasson ee pirsiguisson, e afronta, e violência, td isso ta constitui crime! lansa ses produto na tchom e pecado! toma da otu alguém e incorreto! mo ki nhu kre pa pessoas ka bendi na rua se nhu ka prepara lugar pes bai? se nhu ka tem trabadju pa nhu das? se nhu ka tem num tipo de subsidio pa nhu das?
EMPREGO KA TEM! NEN PA GRADUADOS, KUANTO MAS PA KEM KI KA TEM SCOLA! tchuba ka bem, seca dja toma conta de país, kuse ki nhu kre pa coitado faze? furta?, assalta?, prostitui? bendi droga? toma dos outros?
Modi k onda de crime nes terra nhu kre pa diminui?
Se jovens ka tem emprego, ses mães ka tem pa das pamodi guardas municipais ta toma ta lansa! Guarda Municipal na Cabo Verde ka teni funcionalidade etica deontológica e profissional, N STA LI PAM PERGUNTA KENHA K TA CONCORDA KU TRABADJU DE GUARDAS MUNICIPAIS?
N tem certeza ki maioria é contra, pamodi nos é um povo coitado, e nu ka kre odja nos irmom ta ser injustiçado. nhu toma otu midida por favor!
Nhu ranja solusson pa cabo-verdianos desempregados nhu kunsa pensa na organiza cidade. POVO DE CABO VERDE KRE IGUALDADE SOCIAL, PAZ E ESTABILIDADE!
Publikam es texto ti tchiga na odju de nos governante Ulisses Correia e Silva (UCS)
Mt obrigada . fonte:ok
kea_Latn kea_Latn por_Latn por_Latn por_Latn kea_Latn por_Latn kea_Latn kea_Latn ast_Latn kea_Latn kea_Latn por_Latn por_Latn por_Latn